

**"Мемлекеттік саяси қызметшілердің жұмысын бағалауды жүргізетін уәкілетті адамдардың тізбесін бекіту туралы" Қазақстан Республикасының Президенті Жарлығының жобасы туралы**

Қазақстан Республикасы Үкіметінің 2016 жылғы 21 маусымдағы № 366 қаулысы

      Қазақстан Республикасының Үкіметі **ҚАУЛЫ ЕТЕДІ:**  
      «Мемлекеттік саяси қызметшілердің жұмысын бағалауды жүргізетін уәкілетті адамдардың тізбесін бекіту туралы» Қазақстан Республикасының Президенті Жарлығының жобасы Қазақстан Республикасы Президентінің қарауына енгізілсін.

*Қазақстан Республикасы*  
*Премьер-Министрі                      К. Мәсімов*

**Мемлекеттік саяси қызметшілердің жұмысын бағалауды**  
**жүргізетін уәкілетті адамдардың тізбесін бекіту туралы**

      «Қазақстан Республикасының мемлекеттік қызметі туралы» 2015 жылғы 23 қарашадағы Қазақстан Республикасының Заңы 33-бабының 2-тармағына сәйкес **ҚАУЛЫ ЕТЕМІН:**  
      1. Қоса беріліп отырған мемлекеттік саяси қызметшілердің жұмысын бағалауды жүргізетін уәкілетті адамдардың тізбесі бекітілсін.  
      2. Осы Жарлық ресми жарияланған күнінен бастап қолданысқа енгізіледі.

*Қазақстан Республикасының*  
*Президенті                            Н.Назарбаев*

Қазақстан Республикасы  
Президентінің      
2016 жылғы       
№ Жарлығымен       
БЕКІТІЛГЕН

**Мемлекеттік саяси қызметшілердің жұмысын бағалауды**  
**жүргізетін уәкілетті адамдардың тізбесі**

|  |  |
| --- | --- |
| **Мемлекеттік саяси қызметшілер лауазымдары** | **Бағалауды жүргізетін уәкілетті адам** |
| **1** | **2** |
| Қазақстан Республикасы Конституциялық Кеңесінің Төрағасы және мүшелері | Жұмысы бағаланбайды |
| Қазақстан Республикасы Орталық сайлау комиссиясының Төрағасы, Төрағаның орынбасары, хатшысы мен мүшелері | Жұмысы бағаланбайды |
| Қазақстан Республикасының Премьер-Министрі | Қазақстан Республикасының Президенті |
| Қазақстан Республикасының Мемлекеттік хатшысы | Қазақстан Республикасының Президенті |
| Қазақстан Республикасы Президенті Әкімшілігінің Басшысы | Қазақстан Республикасының Президенті |
| Қазақстан Республикасы Ұлттық Банкінің Төрағасы | Қазақстан Республикасының Президенті |
| Қазақстан Республикасы Президентінің көмекшісі - Қауіпсіздік Кеңесінің хатшысы | Қазақстан Республикасының Президенті |
| Қазақстан Республикасы Жоғарғы Соты Кеңесінің Төрағасы | Қазақстан Республикасының Президенті |
| Қазақстан Республикасының Бас Прокуроры | Қазақстан Республикасының Президенті |
| Қазақстан Республикасы Ұлттық қауіпсіздік комитетінің Төрағасы | Қазақстан Республикасының Президенті |
| Қазақстан Республикасының Сыртқы істер министрі | Қазақстан Республикасының Президенті |
| Қазақстан Республикасының Қорғаныс министрі | Қазақстан Республикасының Президенті |
| Қазақстан Республикасының Төтенше және Өкілетті елшілері | Қазақстан Республикасының Президенті |
| Халықаралық ұйымдар жанындағы Қазақстан Республикасының Тұрақты өкілдері | Қазақстан Республикасының Президенті |
| Халықаралық ұйымдар жанындағы Қазақстан Республикасының Өкілетті өкілдері | Қазақстан Республикасының Президенті |
| Қазақстан Республикасы Президентінің көмекшілері | Қазақстан Республикасының Президенті |
| Қазақстан Республикасы Президентінің кеңесшілері | Қазақстан Республикасының Президенті |
| Қазақстан Республикасы Премьер-Министрінің бірінші орынбасары мен орынбасарлары | Қазақстан Республикасының Президенті не оның тапсырмасы бойынша Қазақстан Республикасының Премьер-Министрі |
| Тікелей Қазақстан Республикасының Президенті бағалайтын адамдарды қоспағанда, Қазақстан Республикасының Президенті тағайындайтын орталық және жергілікті атқарушы органдардың мемлекеттік саяси қызметшілері | Қазақстан Республикасының Президенті не оның тапсырмасы бойынша Қазақстан Республикасының Премьер-Министрі |
| Тікелей Қазақстан Республикасының Президенті бағалайтын адамдарды қоспағанда, Қазақстан Республикасының Президенті тағайындайтын Қазақстан Республикасының Президентіне тікелей бағынатын және есеп беретін мемлекеттік органдардың мемлекеттік саяси қызметшілері | Қазақстан Республикасының Президенті не оның тапсырмасы бойынша Қазақстан Республикасы Президенті Әкімшілігінің Басшысы |
| Адам құқықтары жөніндегі уәкіл | Қазақстан Республикасының Президенті не оның тапсырмасы бойынша Қазақстан Республикасы Президенті Әкімшілігінің Басшысы |
| Қазақстан Республикасы Президентінің арнаулы өкілдері | Қазақстан Республикасының Президенті не оның тапсырмасы бойынша Қазақстан Республикасы Президенті Әкімшілігінің Басшысы |
| Қазақстан Республикасы Президенті Архивінің директоры Қазақстан Республикасы Тұңғыш Президенті Музейінің директоры Қазақстан Республикасының Тұңғыш Президенті — Елбасы кітапханасының директоры «Қоғамдық келісім» республикалық мемлекеттік мекемесінің директоры | Қазақстан Республикасының Президенті не оның тапсырмасы бойынша Қазақстан Республикасы Президенті Әкімшілігінің Басшысы |
| Қазақстан Республикасының Үкіметі және Қазақстан Республикасының Премьер-Министрі тағайындайтын мемлекеттік саяси қызметшілер | Қазақстан Республикасының Премьер-Министрі |
| Қазақстан Республикасының Президенті тағайындайтын министрдің бірінші орынбасарлары мен орынбасарларын қоспағанда, Қазақстан Республикасы министрлерінің бірінші орынбасарлары мен орынбасарлары (вице-министрлер) | Қазақстан Республикасының Премьер-Министрі тиісті Қазақстан Республикасы министрінің ұсынысы бойынша |
| Қазақстан Республикасы Парламентінің палаталары тағайындайтын Республикалық бюджеттің атқарылуын бақылау жөніндегі есеп комитетінің мүшелері | Қазақстан Республикасы Президенті Әкімшілігінің Басшысы |
| Қазақстан Республикасы Президентінің Іс басқармасы Медицина орталығының басшысы және оның орынбасарлары | Қазақстан Республикасы Президенті Әкімшілігінің Басшысы |
| Қазақстан Республикасы Президентінің Архиві директорының орынбасарлары Қазақстан Республикасы Тұңғыш Президентінің Музейі директорының орынбасарлары Қазақстан Республикасының Тұңғыш Президенті - Елбасы кітапханасының атқарушы директоры, директорының орынбасарлары | Қазақстан Республикасы Президенті Әкімшілігінің Басшысы |
| Қазақстан Республикасы Президенті Әкімшілігінің бөлім меңгерушілерінің және өзге де құрылымдық бөлімшелері басшыларының бірінші орынбасарлары мен орынбасарлары | Қазақстан Республикасы Президенті Әкімшілігінің Басшысы |
| Қазақстан Республикасы Президенті Әкімшілігі құрылымдық бөлімшелерінің мемлекеттік инспекторлары | Қазақстан Республикасы Президенті Әкімшілігінің Басшысы |
| Облыстар, астана және республикалық маңызы бар қала әкімдерінің бірінші орынбасарлары мен орынбасарлары | Облыстардың, астананың және республикалық маңызы бар қаланың әкімдері |
| Облыстардың әкімшілік орталығы болып табылатын қалалардың әкімдері | Облыстардың әкімдері |
| Қазақстан Республикасы Парламентінің Сенаты аппаратының басшысы | Қазақстан Республикасы Парламенті Сенатының Төрағасы |
| Қазақстан Республикасы Парламентінің Мәжілісі аппаратының басшысы | Қазақстан Республикасы Парламенті Мәжілісінің Төрағасы |
| Қазақстан Республикасы Парламентінің Сенаты аппараты басшысының орынбасарлары | Қазақстан Республикасы Парламенті Сенатының Төрағасы Қазақстан Республикасы Парламентінің Сенаты аппараты басшысының ұсынысы бойынша |
| Қазақстан Республикасы Парламентінің Мәжілісі аппараты басшысының орынбасарлары | Қазақстан Республикасы Парламенті Мәжілісінің Төрағасы Қазақстан Республикасы Парламентінің Мәжілісі аппараты басшысының ұсынысы бойынша |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК